***ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΔΙΚΑΣΤΙΚΩΝ ΥΠΑΛΛΗΛΩΝ ΕΛΛΑΔΟΣ (ΣΥΝ.Π.Ε.) ΙΛΙΑΔΟΣ 50& ΡΟΔΑΝΘΗΣ ΤΗΛ & ΦΑΞ 22940 64361 ΤΚ 19007 –ΜΑΡΑΘΩΝΑΣ Email: info@trikorynthos.gr/www.trikorynthos.gr***

**ΕΝΗΜΕΡΩΣΗ**

**09/08/2024**

Το ΔΣ σε συνάντηση που είχε με το Δήμαρχο κύριο Στέργιο Τσίρκα στις 05/08/2024 ημέρα Δευτέρα, κατέθεσε υπόμνημα με αριθμό πρωτοκόλλου 21785/05-08-24, σχετικά με τα προβλήματα του συνεταιρισμού όπου και έγινε αναλυτική συζήτηση.

Την Τρίτη, ο Δήμαρχος έδωσε εντολή στον υπεύθυνο της καθαριότητας να καθαριστούν οι γωνίες της ανακύκλωσης και τα τμήματα όπου υπάρχουν κάδοι απορριμμάτων.

Το ΔΣ ήταν παρόν στη καθαριότητα με τον υπάλληλο του ΟΣΔΥΕ και έγινε μια προσπάθεια να καθαριστούν οι δρόμοι Δικαιοσύνης και Έκτορος καθώς και άλλα σημεία όπου υπάρχουν κάδοι απορριμμάτων. Η διαδικασία δεν ολοκληρώθηκε και ο Πρόεδρος ενημέρωσε το Δήμαρχο για να ολοκληρωθεί η καθαριότητα σε όλο το συνεταιρισμό και ο ίδιος δεσμεύτηκε ότι την επόμενη εβδομάδα θα στείλει τον υπεύθυνο καθαριότητας έτσι ώστε να ολοκληρωθεί η διαδικασία.

Παρακαλούμε όλους τους συνεταίρους να συμβάλουν στην προσπάθεια αυτή για να μείνει καθαρός ο συνεταιρισμός και να μην ρίχνουν οποιαδήποτε αντικείμενα έξω από τους κάδους.

Επίσης, για τα μεγάλα αντικείμενα (στρώματα, καναπέδες κτλ) να ειδοποιείτε το τμήμα καθαριότητας του δήμου στα τηλέφωνα 22943-20538 και 20548.

Ας συνεργαστούμε λοιπόν όλοι μας έτσι ώστε να διατηρήσουμε καθαρό το περιβάλλον μας.

Την Τεταρτη, ο Δήμαρχος και κάποια μέλη του Δημοτικού συμβουλίου επισκέφθηκαν το συνεταιρισμό, όπου ο Πρόεδρος και μέλη του ΔΣ ανέδειξαν επί τόπου το ζήτημα των δυο παιδικών χαρών, που αφορά στην πιστοποίηση και την ηλεκτροδότησή τους. Ο κος Τσίρκας, δεσμεύτηκε ότι το Σάββατο θα στείλει τον υπεύθυνο για την πιστοποίηση στις παιδικές χαρές. Την ευθύνη για τις παιδικές χαρές την έχει εξ ‘ολοκλήρου ο Δήμος Μαραθώνα. Νέα ενημέρωση θα έχετε από το ΔΣ την επόμενη εβδομάδα.

Εν συνεχεία, διασχίσαμε το δρόμο της Δικαιοσύνης και θίξαμε στο Δήμαρχο το ζήτημα της κλοπής των φρεατίων.

Σχετικά με τον καθαρισμό των οικοπέδων, το ΔΣ επανειλημμένως έχει ενημερώσει όλους τους συνεταίρους ότι, βάσει νόμου, την ευθύνη των καθαρισμών την έχουν αποκλειστικά οι ιδιοκτήτες. Επίσης όσοι καθαρίζουν τα οικόπεδα τους και βγάζουν τα δέντρα και τα ξερόχορτα, είναι υποχρεωμένοι να τα απομακρύνουν με όποιο τρόπο μπορούν.

Το ΔΣ σε συνεργασία με όσους συνεταίρους ήθελαν να καθαρίσουν τα οικόπεδα τους, προσπάθησε και προσπαθεί ακόμα, να εξυπηρετήσει τα μέλη με ιδία μέσα .Η προσπάθεια των καθαρισμών των οικοπέδων συνεχίζεται μέχρι και σήμερα.

Συνοψίζοντας, θα θέλαμε να σας επιστήσουμε την προσοχή σε σχέση με τον κίνδυνο πυρκαγιάς. Εν όψει Δεκαπενταύγουστου, όπου πολύς κόσμος επισκέπτεται το συνεταιρισμό, παρακαλούμε όλους τα μέλη να συμβάλουν με οποίο τρόπο μπορούν στην καλή συντήρηση της περιοχής μας .

Με εκτίμηση

A close-up of a stamp

Description automatically generated